**Államtan (államterület) és politikai földrajz**

*Politikai földrajz előadásvázlat*

**Kötelező irodalom**: *ÁT* 133–141., 145–147., 180–202.; *NK* 173–190., 200–216., 267–269., 596–603.

* Takács Péter – H. Szilágyi István – Fekete Balázs (szerk.): *Államelmélet – Fejezetek és előadások az állam általános elmélete köréből*. Budapest, Szent István Társulat, 2015. „*ÁT*”
* Kovács Péter: *Nemzetközi közjog*. Budapest, Osiris, 2011. „*NK*”

1. Bevezetés

* az állam fogalmának meghatározása látszólag könnyű feladatnak tűnik, azonban mégis akadnak bizonyos értelmezési nehézségek, nincs általánosan elfogadott, mindenkoron alkalmazható definíció

1. Az állam fogalmi definiálására tett kísérlet

* az állam kettős természetű létező, egyfelől fogalmi absztrakció, másfelől a gyakorlatban, a személyközi viszonyokban is megjelenő létező
* az államiság a gyakorlatban az állam funkcionáriusainak belső és külső magatartásaiban valamint az állami szimbólumokban ölt testet [ld. pl. Alaptörvény I) cikk]
  + az állam létezésének vannak tapasztalatilag is érzékelhető jegyei, pl.: saját pénz [Alaptörvény K) cikk], útlevél, határőrök, rendőrök, államvasút, hadsereg, stb.
    - ezek azonban nem képesek önmagukban az állam létezését kielégítően igazolni
* az államiságból bizonyos normatív következmények fakadnak, úgymint: jogszabályalkotás, pénzkibocsátás, stb.
* az államiság *conditio sine qua non*-jai: a (1) személyi és (2) területi főhatalom, (3) önálló jogrend és ezt érvényesítő (4) intézményrendszer, továbbá (5) bizonyos fokú önállóság
  + ezek által az állam elhatárolható más emberi szerveződésektől [pl.: önkormányzatok, megyék, pártok, stb.]
  + önmagában nem elégséges, ehhez társul a legalitás követelménye, mely az államot megkülönbözteti a „kiterjedt méretű rablóbandáktól” [*magnum latrocinum* – Szt. Ágoston: *DcD*]
* az állam önmagától létezik (az államelismerés kérdése)
  + az államiság léte vagy nem léte ténykérdés, amennyiben egy közösség bizonyos kritériumoknak megfelel, akkor a szervezet államisága nem vitatható el
  + két iskola:
    - konstitutív elmélet: az állam létének komponense az államelismerés is
    - deklaratív elmélet: az állam létét csak a klasszikus három komponens alakítja
    - a kettő szintéziséből egy harmadik, a fenti kettőt közelítő megközelítés fejlődött ki (csak a klasszikus fogalmi hármas, de az államelismerés megtagadásával egy állam kifejezésre juttathatja, hogy valamely fogalmi elem [gyakorlatilag a kormányzati hatalom önállósága vagy ténylegessége] hiányzik)

1. Formális államdefiníció

* a formális meghatározás a (i) terület, (ii) népesség, (iii) közhatalom hármasságára épít
  + Georg Jellinek szerint az állam: „*a földfelszín elhatárolt területén letelepedett, legfőbb hatalommal rendelkező és azáltal egységgé összefogott emberi sokaság*”
  + az állam a közhatalom (*impérium*) birtokában cselekszik
  + a szuverenitás segédfogalmának bevezetése:
    - az állam a szuverén, amely szuverenitással (legteljesebb hatalommal – *suprema potestas*) bír bizonyos meghatározott terület és bizonyos meghatározott népesség felett
    - az állami főhatalom három területen nyilvánul meg: (1) területi, (2) személyi és (3) közfunkciós főhatalom

1. Államterület

* az államterület a Föld felszínének az államhatárokkal körülvett része, mely szárazföldi, vízi és légi elemekből áll
  + az államterület szükségszerűen magába foglal szárazföldi területeket
    - így pl. egy elhagyott vízi létesítmény nem tekinthető uratlan területnek (*terra nullius*) vö. Sealand [Roughs Tower nevű haditengerészeti erődön Paddy Roy Bates kiáltja ki 1967-ben]
  + vízi területek: az állam határain belüli álló- és folyóvizek, beltengerek, szigetközi tengerek, zárt tengerek, parti tengerek
    - az állam szuverenitása kiterjed a parti tengerre is, kérdéses azonban, hogy honnét számítandó a tengerszakasz
      * erre a választ az alapvonal adja meg: az alapvonal számítása a part lejtésétől függ 1) homokos, alacsony lejtésű partszakasz esetén az alapvonal azonos a apályvonallal; 2) csipkézett, sziklás partvonal esetén a leginkább kiemelkedő pontok összekötése által kapható meg a partvonal; 3) amennyiben az állam területéhez sziget kapcsolódik, az alapvonal számítás tekintetében a sziget és a part közötti távolság a mértékadó: a) ha a sziget és a part közötti távolság a parti tenger távolságánál (12 tengeri mérföld) nem nagyobb, akkor az alapvonal megkerüli a szigetet, b) ha ennél messzebb található, akkor a sziget önálló alapvonallal rendelkezik; 4) szigetcsoportok között az alapvonal számításánál a szigetek külső csücskeit kell összekötni, feltéve, hogy a szigetek által így körülzárt területen a szárazföld víz aránya az 1:9-nél nem kedvezőtlenebb és a szigetek egymástól 100 tengeri mérföldnél nem messzebb találhatóak [3% lehet ezen túl, de 125 tengeri mérföldön belül], a szigetek által így körülzárt tengerrész a szigetközi tenger
      * a parti tengeren az állam szuverenitása 12 tengeri mérföldig terjed ki (kezdetben egy ágyúlövés Cornelius van Bynkershoek 1703)
        + a parti tengeren az állam szuverenitása teljes, azonban szolgalommal terhelt, köteles eltűrni a békés áthaladást
      * az állam szuverenitása kiterjed a szigetközi tengerre is, azzal a korlátozással, hogy köteles az állam eltűrni a békés áthaladást
      * az alapvonal és a tényleges part közötti részt beltengernek nevezzük
        + a beltengeren az állam szuverenitása teljes egészében, a szárazföldi területek analógiájára érvényesül (a kikötők beltengernek minősülnek)
      * a beltengerre emlékeztet az ún. zárt tenger
        + zárt tengernek azok a tengerrészek minősülnek, amelyeket minden oldalról csak egy állam területe határol, s amelyek csak egy oldalon nyílnak egy másik tengerrész irányába [Oroszország ilyennek vindikálja az Ohotszki-tengert]

a gyakorlatban ezek az öblök, két típus 1) történeti öblök, amelyek emberemlékezet óta háborítatlanul birtokol az adott állam (pl. Hudson-öböl); 2) olyan parti hajlat, melynek a szája a parti tenger szélességének kétszeresénél nem nagyobb (2x12 tengeri mérföld) és az öböl szájára, mint átmérőre emelt félkör által bezárt területen a szárazföld víz aránya 50%-nál nem kedvezőtlenebb a víz tekintetében

* + az állam feletti légtér a Kármán-vonalig [kb. 100 km]
  + fikciós államterület: levegő és úszó államterület (az állam felségjelzése alatt lajstromozott hajók és repülők fedélzete), az állam külképviseleteinek területe
* az államterület mérete irreleváns, azonban szükségszerűen magában kell foglalnia az emberi élet számára alkalmas területet, de nem követelmény, hogy az államterület egésze alkalmas legyen erre, ld. pl.: Kanada, Grönland
* az államterület tartozékai, de nem részei:
  + csatlakozó övezet
    - USA szesztilalom idejére nyúlik vissza a története; az állam közigazgatási jogosítványokat gyakorolhat e területen; terjedelme a parti tenger távolságát meghaladó további 12 tengeri mérföld
  + kontinentális talapzat
    - az állam kizárólagos jogosítványokkal rendelkezik az altalaj kincseinek kiaknázására az alapvonaltól számított max. 350 tengeri mérföldes távolságig, de ha a tenger mélysége ezt megelőzően 2500 méternél nagyobb mélységet eléri, akkor e szakaszt követően már csak további 100 tengeri mérföld igényelhető
  + kizárólagos gazdasági övezet
    - az állam az alapvonaltól számított 200 tengeri mérföldes távolságban kizárólagosan jogosult a tenger gazdasági hasznosítására, telepes és nem telepes élőlények halászatára, stb.
* ugyancsak nem tartoznak az államterülethez a minden állam által szabadon használható területek (*res communis omnium usus*):
  + nyílt tengerek, az emberiség közös öröksége [égitestek, Antarktisz, tengerfenék]
* nem szükségszerű, hogy az államterület területileg összefüggő legyen
  + *exklávé*: valamely állam területileg elkülönült része
  + *exklávé*-állam: olyan állam, melyet minden oldalról egy másik állam vesz körül [pl.: Vatikán, San Marino]
  + *enklávé*: valamely állam területén lévő, az adott állam által körülzárt más államhoz tartozó terület

1. Államhatár

* az államterületet államhatár határolja el más államok, vagy a minden állam által szabadon használható területektől
  + az államhatár jogi fogalom, mely megmutatja, hogy az állam területi felségjoga meddig terjed
* egyik legősibb nemzetközi jogi intézmény
  + nemzetközi jog első írásos emléke Uruk és Lagas közötti határvita Kr.e. 2400 körül
    - célja a két városállam (árokkal való) elhatárolása volt
* funkciói:
  + katonai-védelmi funkció [kezdetben meghatározó; határzónák], gazdasági-kereskedelmi, joghatóság kijelölése
* államhatárok kijelölésének folyamata:
  + *delimitáció*: a határmegállapító szerződés térképészeti rögzítése
  + *demarkáció*: a határok terepen történő kimérése
  + *abornement*: a határ láthatóvá tétele
* határmegvonási elvek: (történeti határok elve, természetes határok elve, a határok stabilitásának elve, a földrajzi összefüggés elve, nemzetiségi határok elve, nyelvi határok elve)
  + természetes határok elve:
    - a határokat az egyes embercsoportok lakóhelyét elválasztó természetes képződményeknél kell megvonni, ilyenek pl.: hegyek, folyók, mocsarak, stb.
    - akkor elfogadható, ha közel egybeesik a nemzeti-etnikai határokkal
    - fogyatékossága, hogy nem számol a vegyes etnikumú területek szórványnépességével
  + történeti határok elve:
    - a határokat ott kell megvonni, ahol azok régen is fennálltak
    - *uti possidetis iuris* [1810 Latin-Amerika]
    - Európában vannak középkori eredetű határszakaszok is [1648. vesztfáliai béke], de java részét a versailles-i és a párizsi békék határozták meg

1. Területi főhatalom

* megmutatja, hogy valamely területen mely állam bír joghatósággal
* a területi főhatalom a szuverenitás része
  + Max Huber: „*A szuverenitás az államok közötti kapcsolatokban a függetlenséget jelenti. A földgolyó egy részéhez kapcsolódó függetlenség abban áll, hogy [az államnak] jogában áll ott más államok kizárásával állami funkciókat gyakorolni*.” Palmas-szigetek ügye, 1928
* a területi főhatalom teljessége:
  + az állami impérium a területén tartózkodó valamennyi személyre kiterjed függetlenül attól, hogy kinek a személyi fenségjoga alá tartoznak
  + honosai esetén személyi fenségjog is kiegészíti
* a területi főhatalom kizárólagossága:
  + az állam területén szuverenitásából eredően más állam nem gyakorolhat az adott állam engedélye nélkül az állami szuverenitásból eredő jogköröket
    - a szarajevói merényletet követő ultimátum szerint az Osztrák-Magyar Monarchia együtt kívánt eljárni a szerb rendőrséggel, akkori közvélemény szerint ez eleve *casus belli* volt
* a területi főhatalom korlátai:
  + nemzetközi szomszédjogok, nemzetközi szolgalmak [negatív, pozitív – mindig viszonylagos; pl.: Rajna-vidék demilitarizálása], nemzetközi közérdek, az állam önkéntes alapú részvétele valamely politikai vagy katonai szövetségben, informális politikai és gazdasági korlátok
* megosztott területi főhatalom
  + *kondomínium*:
    - pl.: Anglia és Franciaország az Új-Hebridák felett, Spanyolország [Urgel püspöke] és Franciaország [Foix grófja, ma a Francia Köztársaság mindenkori elnöke] Andorra felett

1. Az államok területi változásai

* az államhatárok változásainak indokai
  + gazdasági érdekek, tengeri kijáratok megszerzése, biztonsági érdekek, belpolitikai okok, örökösödési kérdések [pl.: Norman hódítás, 100 éves háború, osztrák örökösödési háború], elveszített terültek visszaszerzése [*reconquista*], stb.
* területszerzés jogcímei:
  + eredeti szerzésmódok
    - inkább csak elméleti lehetőség
    - eredeti szerzés esetén a területen korábban más állam területi főhatalma nem állt fenn
    - csak uratlan területet (*terra nullius*) lehet
    - *occupatió*:
      * csak lakható uratlan terület occupálható
      * modern példa: 2009-ben Franciaország a Gironde-folyó torkolatában képződött szigetet ejtőernyős deszantakcióval vette birtokba
  + származékos szerzésmódok:
    - az állami szuverenitás egy másik korábban fennállott állami szuverenitást szorít ki; a területi fenségjogban az egyik államot egy másik váltja
    - erőszakos szerzésmódok:
      * ma már nem elfogadható területszerzési jogcím
        + a nemzetközi jogból ismert alapelvek: az államok békés együttműködésének és az erőszak alkalmazásának tilalma tiltja

Briand-Kellogg-paktum (1928), ENSZ Alapokmánya (1945), Stimson-doktrína (1932)

* + - * *annexió*:
        + annexió esetén az azt elszenvedő állam államisága fennmarad, bár csökkent területen
        + pl.: Hegyi-Karabah Azerbajdzsán területén (Örményország annektálja a területet)
      * *debellatio*:
        + a bekebelezett állam állami léte is megszűnik a bekebelezés folytán
        + Kuvait lerohanása az első Öböl-háborúban (Irak)
    - békés szerzésmódok:
      * *adjudicatio*:
        + mögöttes szerződésen (kompromisszum) alapul, melyben a felek alávetik magukat valamely személy vagy bírói fórum joghatóságának, de a területszerzés jogcíme maga a választottbírói döntés
        + VI. Sándor pápa 1493-as választottbírói döntése alapozta meg az 1494-es tordesillasi szerződést
        + I. világháború után Moszul-vidék feletti döntés [Teleki Pál]
        + I. (1938) és II. (1940) bécsi döntés
      * népszavazás (*plebiszcitum*):
        + 1921 Sopron
        + 1935 Saar-vidék
      * elbirtoklás (*usucapio*):
        + emberemlékezet óta tartó szakadatlan háborítatlan birtoklást feltételez
        + a gyakorlatban 100 év alatt állhat be
        + elbirtoklás félbeszakadása megfelelően irányadó
        + feltétele a szuverenitásból eredő egyes jogok hatóságok útján történő gyakorlása, azaz nem egyszerű gazdasági hasznosításról van szó, hanem a helyi sajátosságoknak megfelelő főhatalom gyakorlásról
      * szerződések (*cessio*):
        + békeszerződések

a békeszerződések rendelkezhetnek területváltozásokról, melyeknek jogcíméül e szerződés szolgál

* + - * + területcsere szerződések
        + ajándékozási szerződések

bár inkább csak a patrimonális monarchiák esetében volt gyakorlati jelentősége; modern példája lehet, hogy 1954-ben Hruscsov a Krím-félszigetet Ukrajnának ajándékozta, Ukrajna Oroszországhoz való csatlakozásának 300. évfordulója alkalmából

* + - * + adásvételi szerződések [pl.: 1803 Louisiana (Franciaország-USA), 1867 Alaszka (Oroszország-USA)]
        + fúziós területegyesítés, amennyiben két állam úgy egyesül, hogy mindkettő államisága megszűnik és egy új nemzetközi jogi jogalany jön létre [pl.: 1964 Tanganyika és Zanzibár egyesült Tanzániává]
        + örökösödés, házasság a patrimoniális rendszerekben